Marika Mägi

Marika Mägi (sündinud 25. veebruaril 1968 Tallinnas) on eesti arheoloog.
Elulugu.
Ta lõpetas 1986. aastal Tallinna Reaalkooli kuldmedaliga, 1991. aastal Tartu Üikooli (TÜ) ajaloolase-arheoloogina, 1993. aastal TÜ magistrantuuri arheoloogia erialal ja omandas 2002. aastal TÜ-s doktorikraadi arheoloogia erialal.
Mägi oli aastatel 1990–1991 Tallinna Ülikooli ajaloo instituudi arheoloogia osakonnas vanemassistent, 1991–1993 nooremteadur, 1993–2002 teadur, 2002–2011 ja 2012–2015 vanemteadur ja projektijuht, 2007–2012 professor, 2015–2020 humanitaarteaduste instituudis vanemteadur ja alates 2021. aastast Sihtasutus Osiliana juht ja vanemteadur.
Mägi peamised uurimisvaldkonnad on sotsiaalarheoloogia ning esiajalooline ja keskaegne kommunikatsioon Põhja-Euroopas. Ta on uurinud kaubateid, keskuste teket ja funktsiooni, merenduslikke kultuurmaastikke, matuseid, rituaale ja kultuskohti, sotsiaalseid ja sooga seotud aspekte varastes ühiskondades, suurem osa uurimistööst on keskendunud perioodile alates eelviikingiajast kuni varakeskajani (7.–14. sajand).
Mägi on juhendanud arheoloogilisi väljakaevamisi muuhulgas Tuulingumäe tarandkalmetel ja kultuskohal (1995-2000), Piila kiviringkalmetel (1997-98), Lepna katkuaugus (2002-2003), Tornimäe sadamakohal (2004), Viltina sadamakompleksil (2004-2006), Pällamõisa kindlustatud mõisakohal ja jõesadamas (2004-2006), Saunamäe kultuskohal ja kalmel (2012-14), Viidumäe ohverduskohal (2014-2016), Ure ohverduskohal (2020), Mullutu sadamakohal (2020), Valjala linnusel (2021-2024) ja Pöide linnusel (2024).
Mägi on AcademiaNet, Eesti Arheoloogiaajakirja toimetuskolleegiumi ja Muinasaja teaduse toimetuskolleegiumi liige.
Tunnustus.
• 2002 Kalmari lossi kultuuriajaloolise uurimistöö preemia, Rootsi (raamatu At the Crossroads of Space and Time. Graves, Changing Society and Ideology on Saaremaa (Ösel), 9th-13th Century AD eest) 
2003 Eesti ajalookirjanduse aastapreemia
• 2018 ESSA (Varaste Slaavi Uuringute Assotsiatsioon) auhind parima akadeemilise monograafia eest antud teemal vahemikus september 2017-august 2018. Raamatu eest In Austrvegr. The Role of the Eastern Baltic in Viking Age Communication across the Baltic Sea. The Northern World, 84 (Brill, 2018) ESSA auhind on üks ASEEES'i (Slaavi, Ida-Euroopa ja Euraasia Uuringute Assotsiatsioon) raamatuauhindadest
Teosed.
• Mägi, M. 2002. At the Crossroads of Space and Time. Graves, Changing Society and Ideology on Saaremaa (Ösel), 9th–13th centuries AD. CCC papers: 6. Gotland University College, Centre for Baltic Studies; Institute of History, Department of Archaeology. Tallinn, 2002.
Marika Mägi (koostaja ja toimetaja). "Eesti aastal 1200", 252 lk, Argo 2003, ISBN: 9985949501
• Mägi, M. 2018. In Austrvegr: The Role of the Eastern Baltic in Viking Age Communication across the Baltic Sea. (The Northern World, Volume: 84). Brill; Leiden
• Mägi, M. 2019. The Viking Eastern Baltic. Arc Humanities Press/Amsterdam University Press.
• Mägi, Marika; Jensen, Carsten Selch ; Markus, Kersti; Jensen, Janus Møller. 2019. Taanlaste ristisõda Eestis. Tallinn: Argo. ISBN 9789949607921
• Jensen, Carsten Selch; Mägi, Marika; Markus, Kersti; Jensen, Janus Møller (2019). Da danskerne fik Dannebrog. Historien om de dansk-estiske relationer omkring år 1200. Tallinn: Argo. ISBN 9789949607938
Isiklikku.
Marika Mägi on abielus Taani arheoloogi ja kooliõpetaja Tyge Anderseniga. Varem on olnud abielus arheoloog Vello Lõugasega.Tal on kolm last, neist vanim Marilin Lõugas on digiproduktide disainer.
Välislingid.
• https://osiliana.eu/
• https://epl.delfi.ee/artikkel/72485035/ringkaik-toelises-tallinna-vanalinnas
• https://estonianworld.com/knowledge/the-baltic-finns-were-vikings-too-but-the-world-ignores-it/